**ԿԱՐԳԱԴՐԱԳԻՐ**

|  |  |  |
| --- | --- | --- |
| «23» ապրիլի 2024 թ. |  | № 53725/14-Ա |

**ԱՐՏԱԴՐԱԿԱՆ ՎՏԱՆԳԱՎՈՐ ՕԲՅԵԿՏԻ**

**ՇԱՀԱԳՈՐԾՄԱՆ ԱՐԳԵԼՄԱՆ ՎԵՐԱԲԵՐՅԱԼ**

Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավարի պարտականությունները կատարող Արազ Պապիկյանս ուսումնասիրելով Տեսչական մարմնի ղեկավարի պարտականությունները կատարողի 2024 թվականի ապրիլի 23-ի Վարչական վարույթ հարուցելու մասին № 53725/13-Ա որոշմամբ հարուցված վարչական վարույթի (այսուհետ՝ Վարույթ) նյութերը՝

**ՊԱՐԶԵՑԻ**

«ՏԻԳՐԱՆ ԱՎԱԳՅԱՆ ՌՈԲԵՐՏԻ» անհատ ձեռանարատիրոջ (ՀՎՀՀ՝ 87003548, այսուհետ՝ Ընկերություն) անվամբ արտադրական վտանգավոր օբյեկտների հաշվառման գրանցամատյանում (այսուհետ` ռեեստր) հաշվառված են հետևյալ արտադրական վտանգավոր օբյեկտները (այսուհետ՝ ԱՎՕ)՝

|  |  |  |  |
| --- | --- | --- | --- |
| ԱՎՕ գտնվելու վայր | ԱՎՕ անվանում | ԱՎՕ համար | Գրանցման ամսաթիվ |
| ք. Երևան, Զաքյան 13/2 | Կարուսել «Յունգա» | 2/1-0426/3 | 04․09․2006 |
| ք. Երևան, Զաքյան 13/2 | Կարուսել «Սոլնիշկո» | 2/1-0426/1 | 04․09․2006 |

Հայաստանի Հանրապետության ներքին գործերի նախարարության գլխավոր քարտուղարի 2024 թվականի ապրիլի 15-ի թիվ 49/4/53725-24 գրությամբ Տեսչական մարմինը տեղեկացվել է, որ վերոնշյալ ԱՎՕ-ները տեխնիկական անվտանգության փորձաքննություն չեն անցել։

«Տեխնիկական անվտանգության ապահովման պետական կարգավորման մասին» օրենքի (այսուհետ նաև՝ Օրենք) 6-րդ հոդվածի 1-ին մասի 5-րդ կետի համաձայն՝ *սույն օրենքի իմաստով արտադրական վտանգավոր օբյեկտ են համարվում՝*

*շարժասանդուղքներ, ճոպանուղիներ, կարուսելներ, ֆունիկուլյորներ, ամբարձիչ կռունկներ, մեկ տոննա և ավելի բեռնաբարձությամբ ամբարձիչ սարքավորումներ և մեխանիզմներ։*

Օրենքի 19-րդ հոդվածի 1-ին մասի «ժբ» կետի համաձայն՝ *արտադրական վտանգավոր օբյեկտ շահագործող անձը պարտավոր է ապահովել տեխնիկական անվտանգության փորձաքննության իրականացումը*:

Օրենքի 11-րդ հոդվածի 2-րդ մասի համաձայն՝ *տեխնիկական անվտանգության փորձաքննությունն իրականացվում է արտադրական վտանգավոր օբյեկտ շահագործող անձի հետ կնքված պայմանագրի հիման վրա` պայմանագրով նախատեսված ժամկետներում` պահպանելով տեխնիկական անվտանգության ոլորտի օրենսդրությամբ սահմանված պայմանների կատարումը*:

Օրենքի 15-րդ հոդվածի 1-ին մասի «ա» կետի իմաստով կարգադրագիրը Տեսչական մարմնի կողմից օրենքով սահմանված կարգով և լիազորությունների սահմաններում ընդունված իրավական ակտ է, որն ուղղված է` արտադրական վտանգավոր օբյեկտի շահագործման արգելմանը, եթե արտադրական վտանգավոր օբյեկտը սահմանված կարգով չի անցել տեխնիկական անվտանգության փորձաքննություն։

Վարույթի նյութերով հիմնավորվում է, որ Ընկերության կողմից շահագործվող վերոնշյալ ԱՎՕ-ները սահմանված կարգով չեն անցել տեխնիկական անվտանգության փորձաքննություն։

Ելնելով վերոգրյալից և ղեկավարվելով «Վարչարարության հիմունքների և վարչական վարույթի մասին» օրենքի 38-րդ հոդվածի 3-րդ մասի «ա» կետով, 58-րդ հոդվածի 1-ին մասով, 78-րդ, 83-րդ հոդվածներով, և «Տեխնիկական անվտանգության ապահովման պետական կարգավորման մասին» օրենքի 15-րդ հոդվածով՝

**ԿԱՐԳԱԴՐՈՒՄ ԵՄ**

1. Արգելել «ՏԻԳՐԱՆ ԱՎԱԳՅԱՆ ՌՈԲԵՐՏԻ» անհատ ձեռանարատիրոջը շահագործել հետևյալ արտադրական վտանգավոր օբյեկտները՝

|  |  |  |  |
| --- | --- | --- | --- |
| ԱՎՕ գտնվելու վայր | ԱՎՕ անվանում | ԱՎՕ համար | Գրանցման ամսաթիվ |
| ք. Երևան, Զաքյան 13/2 | Կարուսել «Յունգա» | 2/1-0426/3 | 04․09․2006 |
| ք. Երևան, Զաքյան 13/2 | Կարուսել «Սոլնիշկո» | 2/1-0426/1 | 04․09․2006 |

1. Արգելել «ՏԻԳՐԱՆ ԱՎԱԳՅԱՆ ՌՈԲԵՐՏԻ» անհատ ձեռանարատիրոջ աշխատողներին և այլ անձանց՝ իրականացնել սույն կարգադրագրի 1-ին կետում նշված արտադրական վտանգավոր օբյեկտների շահագործմանն ուղղված որևէ գործողություն։
2. Սահմանել, որ կարգադրագրի պահանջների կատարման մասին Տեսչական մարմնին անհրաժեշտ է տեղյակ պահել՝ յուրաքանչյուր արտադրական վտանգավոր օբյեկտների վերաբերյալ տեխնիկական անվտանգության փորձաքննության եզրակացությունների ստացման օրվանից հետո երեք աշխատանքային օրվա ընթացքում։
3. Սույն կարգադրագիրն ուժի մեջ է մտնում սույն կարգադրագրի 1-ին կետում նշված անձին հանձնելուն (հանձնված համարվելուն) հաջորդող օրվանից և գործում է մինչև սույն կարգադրագրի 1-ին կետում նշված արտադրական վտանգավոր օբյեկտների վերաբերյալ տեխնիկական անվտանգության փորձաքննության եզրակացությունների ստացման պահը։
4. Սույն կարգադրագիրը կարող է բողոքարկվել դրա ուժի մեջ մտնելու օրվանից 2 ամսվա ընթացքում՝ վերադասության կամ դատական կարգով։
5. «Տեխնիկական անվտանգության ապահովման պետական կարգավորման մասին» օրենքի 15-րդ հոդվածի 8-րդ մասի և «Վարչարարության հիմունքների և վարչական վարույթի մասին» օրենքի 74-րդ հոդվածի 1-ին մասի բ կետի համաձայն՝ կարգադրագրի բողոքարկումը չի կասեցնում դրա կատարումը։

|  |  |  |  |
| --- | --- | --- | --- |
|  | |  | |
|  |  | | **ԱՐԱԶ ՊԱՊԻԿՅԱՆ**  **Պարտականությունները**  **կատարող** |

Երևան